Regs van brein en kreatief? Kry dan die regte werk vir jou - Solidariteit Wêreld LoopbaanSolidariteit Wêreld Loopbaan
Tuis › Artikels › Regs van brein en kreatief? Kry dan die regte werk vir jou
Regs van brein en kreatief? Kry dan die regte werk vir jou
Maandag | 18 November | 2019
Sommige mense is goed met wiskunde en analise, andere is meer kreatief en spontaan. Sommige mense is ʼn bietjie van al hierdie dinge met die klem op sekere eienskappe.
Die brein bestaan uit twee hemisfere met verskillende sterk punte en mense kan linker- of regterbreindominant wees. Hierdie onderskeid het voortgekom uit navorsing deur Roger Sperry en ander navorsers in die 1960’s, waarvoor hy in 1981 die Nobelprys gekry het.
Hoewel die twee kante in baie opsigte verskil, word algemeen aanvaar dat hulle saamwerk om verskillende take te voltooi. “Die twee kante van die brein kommunikeer met mekaar via die corpus callosum. Die linkerhemisfeer beheer die spiere aan die regterkant van die liggaam en die regterhemisfeer dié aan die linkerkant. Dit is hoekom skade aan die linkerkant van die brein byvoorbeeld ʼn effek aan die regterkant van die liggaam kan hê,” sê Kendra Cherry, bydraer by Verywellmind.com.
“Dit is absoluut waar dat sommige breinfunksies aan óf die een óf die ander kant van die brein plaasvind. Taal is geneigd om aan die linkerkant te wees, aandag meer aan die regterkant. Maar mense is nie geneigd om ʼn sterker linker- of regterbreinnetwerk te hê nie. Dit word skynbaar verbinding-vir-verbinding bepaal,” verduidelik die studie se leierouteur, dr. Jeff Anderson.
Waar linkerbreinmense meer geneigd is na wiskunde, logika en ordening, is regterbreinmense meer geneigd om intuïtief en kreatief te wees. “Oor die algemeen is die linkerkant van die brein geneigd om baie aspekte van taal en logika te beheer, terwyl die regterkant neig na ruimtelike inligting en visuele begrip,” sê Cherry.
Sy sê die sterk punte aan die regterkant van die breinsluit die volgende in:
herkenning van gesigte
uitdruk van emosies
lees van emosies
Volgens die gesondheidswebblad Healthline.com, kan ritme, holistiese denke en alle kuns by die lys gevoeg word.
So, in watter soorte werk sal regterbreiners uitblink?
Grafiese ontwerpers, beraders, sielkundiges, binnenshuise versierders, bestuurders en werk in die kunste kom na vore.
Volgens Futurofworking.com “het grafiese ontwerpers visie en kreatiwiteit saam met tegniese vaardigheid nodig. Die gebruik van kleure en teks op ʼn wyse wat mense se aandag trek, is ʼn hoogs gesogte vaardigheid. ʼn Grafiese ontwerper moet na ʼn kliënt kan luister en die visie kan omsit in ʼn werkende logo, webblad of teks. Hierdie beroep vereis die vermoë om te kommunikeer, kuns, en kreatiwiteit sowel as rekenaarvaardighede.
“Regterbreinmense is natuurlike leiers. Kleinhandel- of korporatiewe bestuur is ideaal vir regterbreinmense. Dit omvat mensvaardighede, motivering en die vermoë om doelwitte te bereik en take te voltooi. Bestuurders kan in chaotiese omgewings multitaak en resultate lewer.”
CareerTrend.com voeg alle ontwerpberoepe, advertering, skryf, joernalistiek, fotografie en argitektuur by hierdie lys. Mode- en industriële ontwerp behoort regterbreindenkers te interesseer. Argitektuur vereis visualiseervaardigheid en ʼn neiging tot driedimensionele denke. Argitekte moet hierdie vaardighede gebruik om ʼn idee na papier of ʼn model oor te dra vir almal om te verstaan. Holistiese denke is van die uiterste belang vir ʼn argitek.
Express.co.uk., 14 October 2019, “Left brain vs Right brain: What does the left brain control vs right brain?”, https://www.express.co.uk/news/science/1190696/left-brain-right-brain-what-does-left-brain-control-more-dominant.
Healthline.com, 2019, “Left Brain vs. Right Brain: What Does This Mean for Me?”, https://www.psychologytoday.com/us/basics/left-brain-right-brain.
Kendra Cherry, 26 July 2019, “Left Brain vs. Right Brain Dominance: The Surprising Truth”, https://www.verywellmind.com/left-brain-vs-right-brain-2795005.
Career Trend, 2019, “Future of Working, 2019, “Careers for right-brained people”, https://futureofworking.com/careers-for-right-brained-people/.
3 dinge wat jy moet doen gedurende jou kennistydperk
Word 'n binnehuisversierder
Fokus op beroepe – Hoe word ek ’n veldgids?
Veerkrag is ’n sleutelfaktor in loopbaansukses
Wil jy 'n beroepsfotograaf word?